*افغانی سرې میاشتې ټولنې د میدان وردګ ولایت مرکز میدان ښار په شمول یو شمېر ولسوالیو کې د وروستیو بارانونو له کبله د (۳۹) زیانمنو شوو کورنیو سره د غیرې خوراکی توکو مرسته وکړه!* نن سه شنبه د روان ۱۴۴۵ سپوږمیز کال د شوال میاشتې ۲۱مه نېټه، افغانی سرې میاشتې ټولنې د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عتیق الله "حماد" تر څارنې لاندې، د څانګې (BDRT) ټیم غړو په همکارۍ، د یاد ولایت مرکز میدان ښار په شمول یو شمېر ولسوالیو لکه: سید آباد، جغتو او چک کې د وروستیو بارانونو له کبله په قسمی ډول زیانمنو شوو کورنیو سره د غیرې خوراکی توکو مرسته وکړه، چې له جملې یې (۳) کورنۍ په مرکز میدان ښار، (۱۴) کورنۍ جغتو، (۱۳) کورنۍ سید آباد او (۹) کورنۍ په چک ولسوالۍ کې موجودې وې. د یادونې وړ ده، چې په یادو غیرې خوراکی توکو کې (۵) تختې کمپلې، (۲) تختې ترپالونه، (۲) دانې د اوبو بوشکې او (۱) د آشپزۍ سېټ موجود وو. په درنښت د میدان وردګ ولایت سرې میاشتې ریاست د خپرونو مدیریت.